**Z A P I S N I K**

sa 16. sjednice Općinskog vijeća Općine Tompojevci, održane u prostorijama Općine Tompojevci, A.G. Matoša 9, Tompojevci, dana 14. lipnja 2023. godine s početkom u 13,30 sati.

**Sjednici su nazočni članovi Općinskog vijeća Općine Tompojevci**

1. Ivan Štefanac - predsjednik Općinskog vijeća
2. Ivana Tomaš
3. Mijo Horvatović
4. Zlatko Potočki
5. Branislav Mišljenović
6. Antun Lukić,
7. Tomislav Panenić

**Odsutni članovi Općinskog vijeća:**

1. Robert Mesaroš - najavio izostanak
2. Mihael Sabadoš - najavio izostanak
3. Dejan Ljikar

**Osim članova Općinskog vijeća, sjednici su nazočni:**

1. Hrvoje Jajetić, predstavnik Komunalaca d.o.o. Vukovar
2. Milan Grubač, općinski načelnik
3. Slavko Ždinjak, zamjenik općinskog načelnika iz reda pripadnika rusinske nacionalne manjine
4. Kata Cvitković, pročelnica JUO
5. Marija Filipović, računovodstveni referent

Predsjednik Općinskog vijeća (dalje u tekstu: Predsjednik) pozdravlja nazočne, utvrđuje da postoji kvorum za održavanje sjednice (nazočno 7 vijećnika od 10 vijećnika) i da se mogu donositi pravovaljane odluke.

Predsjednik daje dnevni red na glasanje, te konstatira da je sa 7 glasova „ZA“, odnosno jednoglasno usvojen

**DNEVNI RED:**

1. Izvješće o radu davatelja javne usluge prikupljanja miješanog i biorazgradivog komunalnog otpada - tvrtke Komunalac d.o.o. Vukovar, na području Općine Tompojevci za 2022. godinu.
2. Izvješće o izvršenju Programa građenja komunalne infrastrukture za 2022. god.
3. Izvješće o izvršenju Programa održavanja komunalne infrastrukture za 2022. god.
4. Izvješće o izvršenju Programa utroška sredstava šumskog doprinosa za 2022. godinu.
5. Godišnji izvještaj o izvršenju Proračuna Općine Tompojevci za 2022. god.
6. Prijedlog Odluke o raspodjeli rezultata poslovanja za 2022. godinu.
7. Prijedlog I. izmjene i dopuna Programa građenja komunalne infrastrukture u 2023. g.
8. Prijedlog I. izmjena i dopuna Programa održavanja komunalne infrastrukture za 2023. g.
9. Prijedlog I. izmjena i dopuna Programa utroška sredstava šumskog doprinosa za 2023. g.
10. Prijedlog I. izmjena i dopuna Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta na području Općine Tompojevci za 2023. godinu.
11. Prijedlog I. izmjena i dopuna Programa socijalne skrbi za 2023. g.
12. Prijedlog I. izmjena i dopuna Proračun Općine Tompojevci za 2023. i projekcija za 2024**.** i 2025. g.
13. Prijedlog Odluke o naknadama članovima Općinskog vijeća Općine Tompojevci.
14. Prijedlog Odluke o raspisivanju javnog natječaja za zakup krovnih površina zgrada javnih namjena na području Općine Tompojevci radi postavljanja fotonaponskih sustava - postrojenja (sunčanih elektrana) u svrhu proizvodnje energije iz sunčeva zračenja

Prije prelaska na dnevni red Predsjednik je otvorio raspravu o zapisniku sa 15. sjednice Općinskog vijeća Općine Tompojevci, održane dana 15. ožujka 2023. Pita ima li primjedbi na zapisnik. Primjedbi na zapisnik nije bilo te je Općinsko vijeće jednoglasno s 7 glasova „ZA“ usvojilo Zapisnik.

**Točka 1.**

**Izvješće o radu davatelja javne usluge prikupljanja miješanog i biorazgradivog komunalnog otpada - tvrtke Komunalac d.o.o. Vukovar, na području Općine Tompojevci za 2022. godinu**

Predsjednik daje riječ predstavniku Komunalca, Hrvoju Jajetiću (izvjestitelju ove točke).

*Hrvoje Jajetić*, pozdravlja sve nazočne i podnosi Izvješće o provedenim aktivnostima na gospodarenju otpadom na području Općine Tompojevci za 2022. godinu, koje su vijećnici u pisanom obliku dobili u materijalima (izvješće je napravljeno na propisanom obrascu) . Naglašava kako je na području Općine prikupljeno 188 t miješanog otpada, 16 tona reciklabilnog i 25 tona na reciklažnom dvorištu, postignut je jako dobar rezultat, bolji od grada Vukovara i Vinkovaca, što se tiče razvrstavanja otpada (17,5 %)., a općina je nabavila i kompostere koji se dijele građanima. Koncesija ističe 4.07. ove godine, ali se može produljiti aneksom ugovora, dok ne bude završen postupak nove koncesije.

Predsjednik otvara raspravu.

Tomislav Panenić – postavlja pitanja: je li započeo postupak nove koncesije, hoće li se Komunalac prijaviti na javni poziv, i u slučaju da ne bude odabran hoće li isprazniti reciklažno dvorište?

Općinski načelnik – javni poziv je u fazi raspisivanja. Pohvalio je rad dosadašnjeg koncesionara Komunalac d.o.o. iz Vukovara i zahvaljuje na dosadašnjoj dobroj suradnji. Drago mu je što je postotak odvajanja otpada tako velik, iako organizirane radionice nisu bile tako dobro posjećene od strane građana. Upravljanje reciklažnim dvorištem je također predmet koncesije i ono mora biti predano u normalnom stanju, kako to i mora biti. Isto tako ga zanima, hoće li se Komunalac prijaviti na javni poziv i kakva će biti cijena.

Hrvoje Jajetić – Komunalac se planira javiti na javni poziv, fiksna naknada je određena Odlukom općine Tompojevci, a varijabili dio će se nešto mijenjati.

U raspravu oko povećanja cijene, razdvajanja otpada i zelenih otoka uključuje se Tomislav Panenić sa svojim prijedlozima (povećanje cijene za svaki drugi odvoz, jer treba sankcionirati one koji nikako ne odvajaju otpad, zeleni otoci bi se trebali ograditi, vršiti kontrolu odvajanja otpada ….) i općinski načelnik koji kaže da su zeleni otoci problem, jer iako su pokriveni s kamerama koje su postavljene na domove, nije moguće utvrditi tko nepropisno odvaja i puni kontejnere. Hrvoje Jajetić napominje kako je kontrola odvajanja otpada u nadležnosti komunalnog redara, a da je ministarstvo propisalo količine komunalnog otpada za svaku JLS (za općinu Tompojevci je to 125 tona) i da se za svaku tonu preko toga plaćaju penali.

Predsjednik zatvara raspravu i daje Izvješće na glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 2.**

**Izvješće o izvršenju Programa građenja komunalne infrastrukture za 2022. god.**

Pr**e**dsjednik daje riječ Kati Cvitković, izvjestiteljici ove točke.

*Kata Cvitković* – u Izvješću o izvršenju Programa građenja komunalne infrastrukture za 2022. godinu iskazani su iznosi planiranih i ostvarenih troškova u 2022. godini, te izvori financiranja (pročitani su svi troškovi i obrazloženi).

Predsjednik otvara raspravu.

Tomislava Panenića - da se ispravi gramatička greška kod izvora: parvo služnosti u pravo služnosti. Predsjednik zatvara raspravu i daje Izvješće oizvršenju Programa građenja komunalne infrastrukture za 2022. god. na glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 3.**

**Izvješće o izvršenju Programa održavanja komunalne infrastrukture za 2022. god.**

Pr**e**dsjednik daje riječ Kati Cvitković, izvjestiteljici ove točke.

*Kata Cvitković* – u Izvješću o izvršenju Programa održavanja komunalne infrastrukture za 2022. godinu iskazani su iznosi planiranih i ostvarenih troškova u 2022. godini, te izvori financiranja (pročitani su svi troškovi i obrazloženi).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Izvješće oizvršenju Programa održavanja komunalne infrastrukture za 2022. god. na glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 4.**

**Izvješće o izvršenju Programa utroška sredstava šumskog doprinosa za 2022. godinu.**

Pr**e**dsjednik daje riječ Kati Cvitković, izvjestiteljici ove točke.

Kata Cvitković – sredstava planirana Programom utroška sredstava šumskog doprinosa za 2022. godinu u iznosu od 60.000,00 kn, ostvarena su u iznosu od 65.188,27 kuna i utrošeni za izradu projektne dokumentacije za rekonstrukciju nerazvrstane ceste (asfaltiranje), spoj Sotinačke i ulice Tri ruže u Berku (939,93 kn) i za izgradnju mrtvačnice i parkirališta na pravoslavnom groblju u Čakovcima (64.248,34 kn).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Izvješće oizvršenju Programa utroška sredstava šumskog doprinosa za 2022. god. na glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ Izvješće jednoglasno usvojeno.**

**Točka 5.**

**Godišnji izvještaj o izvršenju Proračuna Općine Tompojevci za 2022. god.**

Pr**e**dsjednik daje riječ Mariji Filipović, izvjestiteljice ove točke.

Marija Filipović - u Godišnjem izvještaju utvrđeni su prihodi u iznosu od 7.658.790,23 kn. Prihodi se odnose na prihode poslovanja (porezni prihodi, pomoći, prihodi po posebnim propisima i ostale prihode), prihode od nefinancijske imovine. Ukupno ostvareni rashodi iznose 7.977.883,31 kn. Oni se odnose na rashode poslovanja (rashodi za zaposlene, materijalni rashodi, financijski rashodi, naknade građanima i kućanstvima i ostali rashodi) i rashode za nabavu nefinancijske imovine. Vidljivo je da je u 2022. godini ostvaren manjak prihoda u odnosu na rashode i taj manjak prihoda pokriven je iz viška prihoda iz prethodnih godina. Opći dio prihoda i rashoda prikazan je u tablicama po ekonomskoj klasifikaciji po izvorima financiranja i rashodi po funkcijskoj klasifikaciji, a posebni dio po organizacijskoj i programskoj klasifikaciji (pojašnjava).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje Godišnji izvještaj o izvršenju Proračuna Općine Tompojevci za 2022. god. na glasanje, te konstatira da je **sa 6 glasova „ZA“, jednim glasom „PROTIV“ (Tomislav Panenić) i bez glasa „SUZDRŽAN“ Godišnji izvještaj usvojen.**

**Točka 6.**

**Prijedlog Odluke o raspodjeli rezultata poslovanja za 2022. godinu.**

Pr**e**dsjednik daje riječ Mariji Filipović, izvjestiteljice ove točke.

*Marija Filipović* - Ovom se Odlukom utvrđuje raspodjela rezultata poslovanja utvrđenog Godišnjim izvještajem o izvršenju Proračuna Općine Tompojevci za 2022. godinu. Utvrđeni višak poslovanja u iznosu od 2.474.442,46 kn raspoređuje se na način da se od istoga pokriva dio manjka prihoda od nefinancijske imovine u iznosu od -2.793.535,54 kn, dok se preostali manjak od -319.093,08 kn pokriva iz raspoloživih sredstva iz prethodnih godina koja su sa 01.01.2022. godine iznosila 1.742.927,36 kn (pojašnjava). Utvrđeni višak prihoda s 31.12.2022. godinu u iznos od 1.423.834,28 kuna rasporedit će se u rebalansu proračuna za 2023. godinu (pojašnjava).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje prijedlog Odluke o raspodjeli rezultata poslovanja za 2022. godinu na glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 7.**

**Prijedlog I. izmjene i dopuna Programa građenja komunalne infrastrukture u 2023. g.**

Pr**e**dsjednik daje riječ Kati Cvitković, izvjestiteljici ove točke.

*Kata Cvitković* - u izmjenama i dopunama Programa građenja komunalne infrastrukture u 2023. godini planirana sredstva su se smanjila sa 479.240,00 eura na 230.030,00 eura (pojašnjava zašto je došlo do smanjenja).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje prijedlog I. izmjena i dopuna Programa građenja komunalne infrastrukture u 2023. g. na glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 8.**

**Prijedlog I. izmjena i dopuna Programa održavanja komunalne infrastrukture za 2023. g.**

Pr**e**dsjednik daje riječ Kati Cvitković, izvjestiteljici ove točke.

*Kata Cvitković* - u izmjenama i dopunama Programa održavanja komunalne infrastrukture za 2023. g. planirana sredstva su se povećala sa 125.775,00 eura na 145.441,00 eura (pojašnjava zašto je došlo do povećanja).

Predsjednik otvara raspravu.

*Tomislav Panenić* – nadstrešnicu na autobusnom stajalištu u Berku bi trebalo prebojati. Pita koji križ je predviđen za obnovu i prijavljuje da ima lisica u selu pa bi se to trebalo riješiti.

*Općinski načelnik* odgovara da je to centralni križ u selu, napravljena projektna dokumentacija i prijavili na natječaj ministarstva branitelja. Što se tiče lisica, imamo potpisan ugovor sa stručnom osobom za provedbu Programa zaštite divljači (Krunoslav Buhač). Prvo se treba obavijesti komunalnog redara, a zatim dalje slijedi procedura.

Predsjednik zatvara raspravu i daje prijedlog I. izmjena i dopuna Programa održavanja komunalne infrastrukture za 2023. g. na glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 9.**

**Prijedlog I. izmjena i dopuna Programa utroška sredstava šumskog doprinosa za 2023. g**

Pr**e**dsjednik daje riječ Kati Cvitković, izvjestiteljici ove točke.

*Kata Cvitković* - u izmjenama i dopunama Programa utroška sredstava šumskog doprinosa za 2023. g. planirana sredstva su se povećala sa 26.500,00 eura na 28.010,00 eura (pojašnjava gdje će se utrošiti planirana sredstva i zašto je došlo do povećanja).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje prijedlog I. izmjena i dopuna Programa utroška sredstava šumskog doprinosaza 2023. g. na glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 10.**

**Prijedlog I. izmjena i dopuna Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta na području Općine Tompojevci za 2023. g.**

Pr**e**dsjednik daje riječ Kati Cvitković izvjestiteljici ove točke.

*Kata Cvitković-* ovim izmjenama Programa visina predviđenih sredstava ostaje ista 115.755,00 eura, samo su se drugačije rasporedila po namjenama u četiri točke (pojašnjeno po točkama).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje prijedlog I. izmjena i dopuna Programa utroška sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom državnog poljoprivrednog zemljišta na području Općine Tompojevci za 2023. g.na glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen**

**Točka 11.**

**Prijedlog I. izmjena i dopuna Programa socijalne skrbi za 2023. g.**

Pr**e**dsjednik daje riječ Kati Cvitković izvjestiteljici ove točke.

*Kata Cvitković-* u izmjenama i dopunama Programa socijalne skrbiza 2023. g. planirana sredstva su se povećala sa 26.530,00 eura na 34.840,00 eura (pojašnjava koje stavke su se povećale i zašto).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje prijedlog I. izmjena i dopuna Programa socijalne skrbi za 2023. g.na glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen**

**Točka 12.**

**Prijedlog I. izmjena i dopuna Proračun Općine Tompojevci za 2023. i projekcija**

**za 2024. i 2025. g.**

Predsjednik daje riječ Mariji Filipović izvjestiteljice ove točke.

*Marija Filipović* – Izmjenama i dopunama ovog dokumenta mijenja se samo proračun za 2023. Izmjenama proračuna povećavaju se prihodi sa 2.449.660,00 eura na 2.486.523,00 eura. Također su se povećali i rashodi sa 2.600.435,00 eura na 2.703.124,00 eura. Razlika između rashoda i prihoda pokrit će se iz viška prihoda iz prošlih godina (pojašnjava nastale promjene). Što se tiče izmjene programa pojašnjeno je u prethodnim točkama.

Predsjednik otvara raspravu.

Tomislav Panenić – na što se odnosi 18.400,00 eura rashoda za nabavu proizvedene dugotrajne imovine.

Marija Filipović daje pojašnjenje zašto je došlo do povećanja.

Predsjednik zatvara raspravu i daje prijedlog I. izmjena i dopuna Proračun Općine Tompojevci za 2023. i projekcija za 2024. i 2025. g. na glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen**

**Točka 13.**

**Prijedlog Odluke o naknadama članovima Općinskog vijeća Općine Tompojevci**

Pr**e**dsjednik daje riječ Kati Cvitković izvjestiteljici ove točke.

*Kata Cvitković-*  Općinsko vijeće je u siječnju mjesecu 2022. godine donijelo odluku o naknadama vijećnika, a sada se predlaže nova odluku u skladu s naputkom Ministarstva pravosuđa i uprave. Ovom Odlukom određuje se visina naknade članovima Općinskog vijeća Općine Tompojevci za rad u Općinskom vijeću i radnim tijelima Općinskog vijeća. Predlaže se neto naknada za predsjednika Općinskog vijeća 90,00 eura mjesečno, za potpredsjednika Općinskog vijeća 78,00 eura mjesečno, i za ostale članove Općinskog vijeća 60,00 eura mjesečno (pojašnjava prijedlog).

Predsjednik otvara raspravu.

Obzirom da se nitko nije javio za riječ, predsjednik zatvara raspravu i daje prijedlog Odluke o naknadama članovima Općinskog vijeća Općine Tompojevcina glasanje, te konstatira da je **sa 7 glasova „ZA“, bez glasa „PROTIV“, i bez glasa „SUZDRŽAN“ prijedlog jednoglasno usvojen.**

**Točka 14.**

**Prijedlog Odluke o raspisivanju javnog natječaja za zakup krovnih površina zgrada javnih namjena na području Općine Tompojevci radi postavljanja fotonaponskih sustava - postrojenja (sunčanih elektrana) u svrhu proizvodnje energije iz sunčeva zračenja**

Predsjednik daje riječ Općinskom načelniku Milanu Grubaču (izvjestitelju ove točke).

Općinski načelnik- interes općine Tompojevci je doći do financijskih sredstava kojima će se pokriti troškove električne energije za javnu rasvjetu i javne zgrade. U prijedlogu odluke navedene su krovne površine zgrada koje bi se dale u zakup i na kojima bi se mogle postaviti sunčane elektrane u svrhu proizvodnje energije iz sunčeva zračenja, a zakupnina koja bi se dobila koristila bi za naprijed navedene troškove.

Predsjednik otvara raspravu.

*Tomislav Panenić* iznosi niz prijedloga i pitanja (kod prava sudjelovanja na natječaj uvrstiti i zajednicu ponuditelja, te iskustvo; da li je predviđena kogeneracija za neke objekte; što nakon isteka roka od 20 godina; što se dešava ako postrojenje ne bude postavljeno na sve objekte; kod dokumentacije tražiti i BON -1; zašto se traže izvornici; jamstvo od 5.000,00 eura, možda bi moglo i manje i dr.).

*Općinski načelnik* je odgovori na sva postavljena pitanja i prijedloge, te rekao kako će u natječaju neke stvari biti detaljnije razrađene i navedene. Bući da Tomislav Panenić nije inzistirao na raspravi o njegovima prijedlozima, predsjednik zatvara raspravu i daje prijedlog Odluke na glasanje, te konstatira da je **sa 6 glasova „ZA“, jednim glasom „PROTIV“ (Tomislav Panenić) i bez glasa „SUZDRŽAN“ prijedlog Odluke usvojen.**

PITANJA I PRIJEDLOZI:

Nakon što je iscrpljen dnevni red, predsjednik Općinskog vijeća poziva nazočne na postavljanje pitanja.

Zlatko Potočki – iznosi problem zaprljanih stolica u domu u Mikluševcima.

Općinski načelnik – nemamo ljude koji nadziru događanja, ali domar koji predaje i zaprima salu nakon događanja treba upozoriti organizatore i na takve stvari. Načelnik je potom izvijestio sve vijećnike o namjeri za promjenom banke, odnosno kako Addiko banka kod koje imamo otvoren račun ne prati JLS i financiranje mjera iz EU fondova i mjera ruralnog razvoja, želja nam prijeći u drugu banku npr. Croatia banku, koja prati sve te mjere, a i povoljnija je glede bankarskih usluga (uspoređuje cijene).

Sjednica završila u 14,50 sati

KLASA: 021-05/21-01/15

URBROJ: 2196-26-02-23-30

ZAPISNIK VODILA PREDSJEDNIK OPĆINSKOG VIJEĆA

Kata Cvitković Ivan Štefanac